Diari Oficial de la Generalitat Valenciana


Sumari del DOGV 4602, del 06-10-2003 (2003/10926)

Correcció d'errades de la informació pública de la proposta de programa d'actuació integrada SP-8, que inclou una única unitat d'execució de sòl no urbanitzable del pla general de Puig.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4602

Data del DOGV
:   06-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10521


Organisme emissor
:   Urbacon Levante, SL

Tipus de document
:   Correcció d'errades

Correcció d'errades de la informació pública de la proposta de programa d'actuació integrada SP-8, que inclou una única unitat d'execució de sòl no urbanitzable del pla general de Puig. [2003/F10562]
  
Després de sotmetre de nou a informació pública el programa d'actuació integrada SP-8 de Puig, s'ha comprovat que en les publicacions del Diari Oficial de la Generalitat Valenciana dels dies 23 de setembre de 2003 i 25 de setembre de 2003, per error, ha tornat a aparéixer en el segon paràgraf del text la classificació de sòl residencial quan la qualificació del sòl és de no urbanitzable.
  
Per tot això, es procedix a publicar de nou el programa d'actuació integrada SP-8, amb el text següent:
  
Informació pública de la proposta de programa d'actuació integrada SP-8, que inclou una única unitat d'execució de sòl no urbanitzable del Pla General de Puig.
  
La mercantil Urbacon Levante, SL, ha formulat el programa d'actuació integrada SP-8, que inclou una única unitat d'execució del sòl no urbanitzable en el Pla General de Puig, que comprén memòria del programa, homologació, estudi d'impacte ambiental, avantprojecte d'urbanització i pla parcial, a l'empara del que s'establix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'establix en l'article 48.1.C) en relació amb l'article 46.3, ambdós de la referida llei, és procedent sotmetre l'esmentat programa amb tota la documentació annexa a informació pública pel termini de 20 dies hàbils a partir del dia següent de la publicació d'este anunci en el Diari Oficial de la Generalitat Valenciana.
  
Es fa constar que durant este termini els interessats en el procediment podran formular qualssevol al·legacions que els convinguen segons dret, així com altres alternatives tècniques de programa i, si fa al cas, proposicions juridicoeconòmiques; tot això en els termes i les condicions de la Llei 6/1994 esmentada. A este efecte, qualsevol interessat podrà consultar l'expedient depositat a la notaria de Juan Robles Santos, amb horari obert al públic de 10.00 a 14.00 i de 17.00 a 20.00 hores, situada al carrer de l'Orde de la Mercé, número 13, de Puig (València).
  
La referida documentació, com també l'expedient administratiu, es podrà consultar a l'Ajuntament de Puig, els dies hàbils en horari d'atenció al públic.
  
Les al·legacions respecto del programa que, si fa al cas, es formulen es presentaran al Registre General de l'Ajuntament de Puig.